Evropski put E73

Deset Panevropskih transportnih koridora su definirani na drugoj Panevropskoj transportnoj Konferenciji, održanoj na Kreti u martu 1994. Dopune su učinjene na trećoj konferenciji održanoj u Helsinkiju 1997. Zato se ovi koridori ponekad zovu "Kretski koridori" ili "Helsinški koridori", neovisno od njihove geografske lokacije.

Koridor prolazi kroz:

 Mađarska
 Budimpešta
 Dunaújváros
 Paks
 Szekszárd
 Mohács
 Hrvatska
 Beli Manastir
 Osijek
 Đakovo
 Bosna i Hercegovina
 Odžak
 Modriča
 Doboj
 Zenica
 Kakanj
 Visoko
 Sarajevo
 Konjic
 Mostar
 Hrvatska
 Metković
 Ploče

 Značaj 
Autoput  na Pan-evropskom Koridoru 5c: Budimpešta-Osijek-Sarajevo-Ploče“Autocesta u Koridoru Vc” Priprema planske i studijske dokumentacije str. 13, jedan je od najznačajnijih i najprioritetnijih projekata za BiH. Izgradnja ovog autoputa je već počela, ali intenzivan početak izgradnje ovog autoputa bit će ključni pokretač privrednih i društvenih aktivnosti i omogućit će uključenje BiH u glavnu evropsku saobraćajnu mrežu, te  globalni evropski društveni i ekonomski sistem.

 Kroz Bosnu i Hercegovinu prolazi koridor V (rimski broj 5), ogranak c 

Koridor V sačinjavaju slijedeće trase:
(Istok-Zapad) Venecija - Trst/Kopar - Ljubljana - Maribor - Budimpešta - Uzhhorod - Lavov - Kijev. Dužina: 1600 km. 
 Ogranak A - Bratislava - Žilina - Košice - Uzhhorod 
 Ogranak B - Rijeka - Zagreb - Budimpešta 
 Ogranak C - Ploče - Sarajevo - Osijek - Budimpešta

Prometni Koridor Vc (cestovni, željeznički, riječni i zračni promet) je složena poveznica Sjeverne – Srednje i Južne Evrope i predstavlja izuzetnu vrijednost u kontekstu procesa privredne i saobraćajne integracije srednjoevropskog prostora.
Izgradnjom Koridora Vc povezanost i transparentnost prometnih pravaca cestovnog, željezničkog, riječnog i zračnog prometa direktno će uticati na razvoj šireg i snažnog prometnog čvorišta za cijelu Evropu i Aziju.

U toku je gradnja autoputa kroz Bosnu i Hercegovinu, u okviru koridora Vc.
Osnovni podaci o projektu autoputa su:

 autoput je projektovan prema Trans-European North-South Motorway (TEM) standardima od februara 2002. godine, sa dva odvojena puta – svaki sa po dvije prometne trake i odgovarajućom zaustavnom trakom. Projektna brzina je 120 km/sat,
 od ukupne dužine trase kroz BiH, koja iznosi 337 km, dionica Kakanj-Vlakovo (dužine 45 km) je u izgradnji i financira se iz budžeta Federacije BiH, a za preostalih 292 km u toku je izrada Projektne dokumentacije, (tehnička studija, idejno rješenje, idejni projekat, prostorno-planska dokumentacija i procjena uticaja na okolinu), 
 trasa autoputa prolazi kroz različite geomorfološke terene. Oko 30 km trase se nalazi na mostovima, a 74 km u tunelima,
 preliminarna kalkulacija troškova izgradnje za 292 km autoputa je 3,2 milijarde eura,
 okvirni rok izgradnje za cijelu trasu je do 2013. godine
 26. jula 2006 završena Studija izvodljivosti o projektu. Pokazala da se radi o 290,6 kilometara autoputa sa 20 čvorišta te da će ukupna investicija iznositi 6,9 milijardi KM. Projekat ocijenjen kao visoko isplativ.

Dužina koridora Vc, od sjevera prema jugu, podijeljena na dionice:

 Dionica 1: Rijeka Sava (spajanje sa koridorom 10) - Doboj (Jug)
64 km
 Dionica 2: Doboj (Jug) - Sarajevo Jug (Tarčin)
150 km
 Dionica 3: Sarajevo Jug (Tarcin) - Mostar (Sjever)
58 km
 Dionica 4: Mostar (Sjever) - granica sa Republikom Hrvatskom
68 km
Ukupno: 340 km

 Željeznički koridor Vc 

Željeznički koridor Vc će većim djelom slijediti pravac autoputa na koridoru. On bi trebao biti važna poveznica Mađarske (ostatka Evrope), Hrvatske i BiH. Povezati će i BiH sa RH morskom luku Ploče, koja je vrlo važna, kako za BiH, tako i za RH.

 Također pogledajte 
 Prijevoz u Bosni i Hercegovini
 Reference 

 Vanjski linkovi 

Bosmal izgradnja autoputa Koridora 5c 
Ministarstvo komunikacije i prometa 

Kategorija:Autoputevi u Bosni i Hercegovini
Kategorija:Autoputevi u Hrvatskoj
Kategorija:Putevi u Mađarskoj